<classify> SERI KALI imesema haina mpango wa kupunguza au kusitisha makato ya asilimia 15 ya mshahara ghafi kwa wanufaika wa mikopo ya elimu ya juu nchini. Kauli hiyo ilitolewa na Waziri wa E limu, Sayansi, Teknolojia na Mafunzo ya Ufundi, Profesa Joyce Ndalichako alipokuwa akijibu swali la nyongeza la Mbunge wa Mbozi, Paschal Haonga Chadema. Katika swali lake la nyongeza, Haonga alitaka kujua kama serikali ina mpango wa kusitisha makato ya mkopo wa asilimia 15 ya mshahara ghafi kwa wanufaika wa mikopo ya elimu ya juu.Watumishi wengi wa umma wameathirika na makato hayo na wengine wamekuwa wakishindwa kabisa kwenda kazini kutokana na kukosa nauli kutokana na makato hayo. Je, Serikali hasa kutokana na watumishi kukosa nauli za kwenda kazini na kukosa morali wa kazi kutokana na makato hayo? Profesa Ndalichako alisema suala la kukata asilimia 15 ya mshahara ghafi kwa wanufaika wa mikopo wa elimu ya juu ni suala la kisheria na kuwa serikali haina mpango wa kusitisha makato hayo.Kuanzia Januari 2017, Bodi ya Mikopo ya Wanafunzi wa E limu ya Juu HE SLB ilianza kukata asilimia 15 ya mshahara ghafi kwa wanufaika wa mikopo kutoka kwenye asilimia nane ya awali baada ya Bunge kupitisha marekebisho ya Sheria ya Bodi ya Mikopo ya Mwaka 2016. Awali Bodi ilikuwa ikikata asilimia nane ya mshahara ghafi wa mnufaika kufuatia tangazo la aliyekuwa Waziri wa E limu kuanzia mwaka 2011.Profesa Ndalichako alitumia fursa hiyo kuwaonya watumishi wa umma ambao wanashindwa kwenda kazini au kuchelewa kwenda kazini kwa kisingizo cha makato hayo kuwa sheria za utumishi wa umma zitatumika kuwaadhibu. Alisema serikali haijavunja mkataba wowote na wanaufaika wa mikopo ya elimu ya juu na kuwa kilichofanyika mwaka 2016 katika Marekebisho ya Sheria ya Bodi ya Mikopo Sura ya 178 ni kuiboresha sheria hiyo kwa kutaja kiwango mahususi cha asilimia 15 kinachopaswa kukatwa kutoka mshahara ghafi wa mnufaika. Awali kabla ya marekebisho hayo, kifungu cha 7 i h, kiliipa serikali mamlaka ya kupanga kiwango cha makato na kubadilisha kiwango pale itakapoona inafaa.  <topic>: kitaifa 